recursal/SuperWikiNEXT-32B huggingface dataset:
**बनीहल काजीगुंड रोड सुरंग** (Banihal Qazigund Road Tunnel) भारत के जम्मू और कश्मीर प्रदेश में पीर पंजाल पर्वतमाला को पार करने वाली एक सुरंग है। यह 8.45 किमी (5.25 मील) लंबी सड़क सुरंग बनिहाल और काज़ीगुंड को जोड़ती है।

विवरण
-----

काजीगुंड सुरंग में 126 जेट फैन 234 सीसीटीवी कैमरे फायर फाइटिंग सिस्टम स्थापित किया गया है 2100 करोड़ की लागत 2100 करोड़ की लागत से तैयार यह सुरंग जम्मू संभाग को कश्मीर से जोड़ती है। सामरिक दृष्टि से महत्वपूर्ण श्रीनगर-जम्मू हाइवे पर पीर पंजाल की तलहटी में निर्मित बनिहाल-काजीगुंड सुरंग को परीक्षण के तौर पर आम वाहनों की आवाजाही के लिए खोल दिया गया है। इस सुरंग के पूरी तरह से बहाल होने से न सिर्फ जम्मू और श्रीनगर के बीच यात्रा के समय में करीब डेढ़ घटे की बचत होगी, बल्कि 16 किलोमीटर का सफर भी कम हो जाएगा। साढ़े आठ किलोमीटर लंबी यह सुरंग बनिहाल दर्रा में मौजूदा जवाहर सुरंग के ठीक 400 मीटर नीचे बनी है। यह देश में वाहनों के आवागमन योग्य सबसे लंबी सुरंगों में एक है। यह बनिहाल-काजीगुंड रेलवे सुरंग के समानातर है। सामरिक दृष्टि से अत्यंत महत्वपूर्ण यह सुरंग श्रीनगर-जम्मू राष्ट्रीय राजमार्ग को सदाबहार बना दिया है। सड़क परिवहन और राजमार्ग मंत्री नितिन गडकरी ने अपने अधिकारिक ट्वीटर हैंडल पर इस सुरंग को, जिसे जम्मू कश्मीर में नवयुग सुरंग और बनिहाल टनल भी कहते हैं, काजीगुंड सुरंग ऑस्ट्रियन टनलिंग मेथड से तैयार इस टनल में दो ट्यूब हैं और हर 500 मीटर के फासले पर दोनों ट्यूब के बीच कॉरिडोर बनाया गया है। यह आपात स्थिति के लिए इमरजेंसी एक्जिट प्वाइंट हैं। निर्माण कंपनी के मुख्य प्रबंधक मुनीब टाक ने बताया कि टनल में 126 जेट फैन, 234 सीसीटीवी कैमरे, फायर फाइटिंग सिस्टम स्थापित किया गया है। 2100 करोड़ की लागत से तैयार यह सुरंग जम्मू संभाग को कश्मीर से जोड़ती है। यह मौजूदा जवाहर सुरंग का विकल्प भी रहेगी।

जवाहर सुरंग इस समय अपनी क्षमता से अधिक वाहनों का बोझ उठा रही है और वह ज्यादा समय तक कारगर नहीं रहेगी। हिमस्खलन से हादसा भी टलेंगे जम्मू कश्मीर यातायात पुलिस के एक वरिष्ठ अधिकारी के अनुसार, जवाहर सुरंग के बनिहाल की तरफ नौगाम-शैतानी नाला और घाटी में जवाहर सुरंग के बाएं मुहाने पर जिग तक के रास्ते में कई जगह सर्दी में हिमस्खलन की आशका रहती है और कई बार वाहन चालकों की जान इसमें गई है। बनिहाल-काजीगुंड सुरंग के बहाल होने के बाद श्रीनगर-जम्मू हाइवे पर एक भी एवलाच जोन नहीं रहेगा। 2011 में शुरू हुआ था परियोजना पर काम नवयुग इंजीनियरिंग कंपनी की ओर से जून 2011 को इस परियोजना पर काम शुरू किया गया था। यह चिनैनी-नाशरी टनल साथ ही बनना शुरू हुई थी, लेकिन किन्हीं कारणों के इसका काम लटक गया था। बनिहाल-काजीगुंड सुरंग निर्माण कार्य ने 2016 में ही रफ्तार पकड़ी। यह सुरंग बिल्ड, ऑपरेट और ट्रासफर (बीओटी) के आधार पर बनाया गया है

इन्हें भी देखें
---------------

* पीर पंजाल पर्वतमाला
* जवाहर सुरंग
* नन्दनी सुरंगें
* पीर पंजाल रेलवे सुरंग

सन्दर्भ
-------

1. ↑  "Jammu, Kashmir, Ladakh: Ringside Views," Onkar Kachru and Shyam Kaul, Atlantic Publishers, 1998, ISBN 9788185495514
2. ↑  "Restoration of Panchayats in Jammu and Kashmir," Joya Roy (Editor), Institute of Social Sciences, New Delhi, India, 1999
3. ↑  "Land Reforms in India: Computerisation of Land Records," Wajahat Habibullah and Manoj Ahuja (Editors), SAGE Publications, India, 2005, ISBN 9788132103493
अडींग किला फौदा सिंह
अडिंग वर्तनाम में गोवर्धन के समीप एक ऐतिहासिक ग्राम(वर्तमान में कस्बा) है| अडिंग का प्राचीन नाम अरिष्ठा था| जाट शासनकाल में मथुरा पांच भागों में बंटा हुआ था – अडींग, सोंसा, सौंख, फरह और गोवर्धन

26 जून 1724 ईस्वी में डीग के राजा बदन सिंह ने सौंख के हठीसिंह और अडिंग के फौदसिंह के साथ मित्रता बढाई दोनों में आपसी सहयोग के लिए समझोते हुए बदन सिंह ने दोनों पालो में एकता स्थापित करने के उद्देश्य से सिन-खुट नामक एक संगठन की स्थापना की थी|इसी के बाद कुंवर सूरजमल ने इनकी सहायता से सोगर के राजा खेमकरण पर स्थाई रूप से विजय प्राप्त करके भरतपुर के किले की नीव रखी थी| फौदासिंह ने अपने जीवन काल में मुगलों का असंख्य बार सामना किया जिनमे तैती का युद्ध, राधाकुंड का युद्ध ,बहज का युद्ध मुख्य है | बहज के युद्ध में मुगलों को जाटों के हाथो परास्त होकर भागना पड़ा था|

फौंदासिंह मृत्यु के बाद जैतसिंह और बालक चन्द यहाँ के जागीरी शासक हुए यह क्षेत्र इस समय भरतपुर रियासत का एक अंग था| कवि चतुरानन्द ने गढ़ पथैना रासो में सआदत खान और पथैना की सेना  के मध्य माघ सुदी 11 सन 1777 ईस्वी लडे गये इस युद्ध में अडिंग के जाट सरदारों की वीरता का वर्णन किया है | कवि चतुरानन्द ने पथेना के युद्ध में सौंख , अडिंग के इन तोमर वंशी खुटेलो को मुगलों के लिए काल (मृत्यु) लिखा है| जिन्होंने अपनी तलवार की धार से सैकड़ो मुगलों का रक्त बहा दिया था| इस युद्ध में सआदत खान के पठान मुगलों के खिलाफ खुटेल वीरो ने दोनों हाथो से तलवार चलाकर जोहर दिखाए थे|

इतिहासकार जदुनाथ सरकार के अनुसार नाजिम उद्दोला, मराठाओ और अडींग ,भरतपुर के जाट राजाओं के मध्य 6 अप्रैल 1770 ई. को अडिंग के किले पर एक युद्ध हुआ था| इतिहासकार इस युद्ध को जाट मराठा युद्ध बोलते है|इस युद्ध के बाद अडिंग का पतन हो गया और इसी समय अडिंग से तोमर(कुंतल) जाटों का एक समूह मारवाड़ पंहुचा जिन्हें वर्तमान में अडिंग से आने के कारन ही अडिंग नाम से जाना जाता है|

जाटों के पतन के कुछ समय बाद यह क्षेत्र मराठो और अंग्रेजो के अधीन आ गया था। अंग्रेजो ने अडिंग में कर वसूलने के लिए अपने अधिकारी नियुक्त किये थे इनमे खत्री बेनीराम,बाबा विश्वनाथ, गोविन्ददास प्रमुख नाम है |अडिंग से अंग्रेजी काल में 1,04,034 rs राजस्व प्राप्त होता था।अंग्रेजो ने जाटों के भय से 1818 ईस्वी में सर्वप्रथम कश्मीरी पंडित बाबा विश्वनाथ को राजस्व वसूली का कार्य दिया था| कश्मीरी पंडित बाबा विश्वनाथ की मृत्यु के पश्चात लाल गोबिंददास को कर वसूल करने का अधिकार अंग्रेजो ने प्रदान किये अडिंग में प्राचीन किला और पिपलेश्वर महादेव ,बलदेव बिहारी जी के मंदिर का निर्माण फौदासिंह ने करवाया था।

सन्दर्भ
-------



1. ↑  Growse, F. S. (1993-12). *Mathura - A District Memoir* (अंग्रेज़ी में). Asian Educational Services. आई॰ऍस॰बी॰ऍन॰ 9788120602281. `|date=` में तिथि प्राचल का मान जाँचें (मदद)
2. ↑  Growse, F. S. (1993-12). *Mathura - A District Memoir* (अंग्रेज़ी में). Asian Educational Services. आई॰ऍस॰बी॰ऍन॰ 9788120602281. `|date=` में तिथि प्राचल का मान जाँचें (मदद)
3. ↑  SHARMA, UPENDRANATH (1977). *Jaton Ka Itihas* (अंग्रेज़ी में). publisher not identified.
4. ↑  SHARMA, UPENDRANATH (1977). *Jaton Ka Itihas* (अंग्रेज़ी में). publisher not identified.
17वीं शताब्दी के डेनिश पांडुलिपि चित्रण में *एम्बलेट*
**अमलेथ** ( Old Norse  ; *अमलेथस* के रूप में लैटिनकृत ) मध्यकालीन स्कैंडिनेवियाई किंवदंती में एक आकृति है, विलियम शेक्सपियर की त्रासदी *हेमलेट, डेनमार्क के राजकुमार के नायक प्रिंस हेमलेट* के चरित्र की प्रत्यक्ष प्रेरणा है। अमलेथ की किंवदंती के लिए मुख्य अधिकार सक्सो ग्रामैटिकस है, जो 13 वीं शताब्दी की शुरुआत में पूरी की गई अपनी *गेस्टा डैनोरम* की तीसरी और चौथी किताबों के कुछ हिस्सों को समर्पित करता है। सक्सो का संस्करण 12वीं सदी के *क्रॉनिकॉन लेथ्रेंस के* संस्करण के समान है। दोनों संस्करणों में, राजकुमार अमलेथ ( *एंबलोथे* ) जूट्स के राजा होरवेंडिल ( *ऑरवेंडेल* ) का बेटा है। यह अक्सर माना जाता है कि कहानी अंततः एक पुरानी आइसलैंडिक कविता से ली गई है, लेकिन ऐसी कोई कविता नहीं मिली है; मौजूदा आइसलैंडिक संस्करण, जिन्हें *अम्बेल्स-सागा* या *अम्लोदा-सागा* के रूप में जाना जाता है, सक्सो की तुलना में काफी बाद में हैं। 

यह अक्सर माना जाता है कि स्कैंडिनेवियाई किंवदंती अंततः 10 वीं शताब्दी की एक पुरानी नॉर्स (पुरानी आइसलैंडिक) कविता पर वापस जाती है।  फिर भी, ऐसी कोई कविता बची नहीं है, और कहानी के दो 12वीं शताब्दी के लैटिन संस्करण सबसे पुराने स्रोत हैं। कहानी का एक प्रारंभिक आधुनिक (17वीं शताब्दी) आइसलैंडिक संस्करण भी था। इतिहासकार थोरमोडस टोरफियस ने दावा किया था कि *अमलोदी* की एक कहानी 17 वीं शताब्दी के मध्य में लोकप्रिय लोककथाओं का हिस्सा थी, लेकिन यह स्पष्ट नहीं है कि प्रारंभिक आधुनिक आइसलैंडिक कहानी सक्सो के खाते से काफी प्रभावित है, या यदि यह अप्रमाणित से प्राप्त एक स्वतंत्र परंपरा का प्रतिनिधित्व करती है। पुराना आइसलैंडिक स्रोत।

1. ↑  Israel Gollancz, *Hamlet in Iceland : being the Icelandic romantic Ambales saga*, (1898).
2. ↑  
Henry Harrison, *Surnames of the United Kingdom: A Concise Etymological Dictionary* vol. 1 (1912), p. 184.
**अमांडा रेचल सर्नी** (जन्म 26 जून, 1991) एक अमेरिकी इंटरनेट व्यक्तित्व, निर्देशक, अभिनेत्री मॉडल है। वह अपने यूट्यूब चैनल के लिए सबसे पहले जानी जाती हैं और पूर्व में उनकी Vine प्रोफ़ाइल थी, जिस पर उनके 4 मिलियन से अधिक फोल्लोवेर्स हैं। वह अक्टूबर 2011 के लिए प्लेबॉय मैगज़ीन की प्लेमेट ऑफ़ द मंथ थी। फरवरी २०२१ में, अमांडा ने २०२०-२०२१ के भारतीय किसानों के विरोध के समर्थन में ट्वीट किया।

प्रारंभिक जीवन और पृष्ठभूमि
---------------------------

अमांडा सर्नी का जन्म 26 जून 1991 को पेन्सिलवेनिया के पिट्सबर्ग में हुआ था। आठ साल की उम्र में, उनका परिवार 5 अलग-अलग राज्यों में रह चुका था। परिवार बाद में फ्लोरिडा में अपने बचपन और किशोरावस्था के शेष समय के लिए बस गया। वह दक्षिण फ्लोरिडा में पली-बढ़ी।

11 साल की उम्र में, उसने कराटे में ब्लैक बेल्ट का दर्जा हासिल किया, और फिर हाई स्कूल में अपने खेल के प्रयासों को ट्रैक टीम की ओर केंद्रित किया। 15 साल की उम्र में, उसने एक मॉडल के रूप में सेवा करना शुरू कर दिया, हालांकि उसने घोषणा की कि वापस तो उसने इसे सिर्फ मनोरंजन के लिए रखा, और इसे नौकरी के रूप में मान्यता नहीं दी। हाई स्कूल के बाद, उसे अंतर्राष्ट्रीय मामलों का अध्ययन करने के लिए फ्लोरिडा स्टेट यूनिवर्सिटी में स्वीकार किया गया।

करियर
-----

जून 2018 में अमांडा को Bal जे बल्विन ’और’ बैड बनी ’के साथ कार्डी बी," आई लाइक इट "के आधिकारिक वीडियो में चित्रित किया गया। जनवरी 2020 में, अमांडा ने गिप्पी ग्रेवाल के एक पंजाबी म्यूजिक वीडियो व्हे बेबी व्हेयर विथ किया।

इन्हें भी देखें
---------------

* एथेना ब्रेन्सबर्गर
* कैथरीन हीगल
* बेला हदीद
* इस्क्रा लॉरेंस
* मिया खलीफ़ा

सन्दर्भ
-------

1. ↑  "Amanda Cerny: Not Just Another Pretty Face".
2. ↑  "Who is Amanda Cerny?".
3. ↑  "Jacqueline Fernandez to do a video podcast show with Amanda Cerny".
4. ↑  "The feel good factor: Jacqueline Fernandez to collaborate with Amanda Cerny".
5. ↑  "Diwali 2020: Who is Amanda Cerny & Why Has She Suddenly Become Talk Of The Town In India".
6. ↑  "October 2011 Playmate Amanda Cerny Playboy".
7. ↑  "Amanda Cerny Shares Steamy Photos On Social Media, See The Playboy Model's Pics".
8. ↑  "किसानों के समर्थन में उतरीं अमांडा सर्नी का ट्वीट फिर हुआ Viral, बोलीं- आज कुछ खाते हो तो..."
9. ↑
10. ↑  "Gippy Grewal ft. Amanda Cerny's 'Where Baby Where' is out now".
11. ↑  "Gippy Grewal shares an all smiles click with American actress Amanda Cerny".

बाहरी कड़ियाँ
-------------

* इंटरनेट मूवी डेटाबेस पर अमांडा सर्नी
संयुक्त राष्ट्र भौगोलिक नाम विशेषज्ञ समूह के 26वें सत्र के दौरान विशेषज्ञ (2-6 मई 2011, संयुक्त राष्ट्र कार्यालय, वियना )
 **संयुक्त राष्ट्र भौगोलिक नाम विशेषज्ञ समूह**  (UNGEGN) संयुक्त राष्ट्र आर्थिक एवं सामाजिक परिषद् (ECOSOC) के नौ विशेषज्ञ समूहों में से एक है और भौगोलिक नामों के राष्ट्रीय और अन्तरराष्ट्रीय मानकीकरण से सम्बन्धित है। प्रत्येक पाँच वर्ष में UNGEGN सम्मेलन आयोजित किया जात है। UNGEGN अन्तरराष्ट्रीय दिशानिर्देश भी प्रकाशित करता है।

इतिहास
------

1940 के दशक के अन्त में संयुक्त राष्ट्र आर्थिक एवं सामाजिक परिषद् (ECOSOC) के  **संयुक्त राष्ट्र  *कार्टोग्राफिक*  अनुभाग**  द्वारा भौगोलिक नामों के मानकीकरण का प्रश्न उठाया गया था। 1950 के दशक और 1959 के ECOSOC प्रस्ताव 715क (XXVII) में चर्चा के पश्चात्, विशेषज्ञों के एक समूह की प्रथम बैठक 1960 में न्यूयॉर्क नगर में बुलाई गई थी। इस समूह ने अनुशंसा की कि भौगोलिक नामों के मानकीकरण पर संयुक्त राष्ट्र सम्मेलन आयोजित किया जाए। 1967 में यह जिनेवा में हुआ, इस पुष्टि के साथ कि राष्ट्रीय मानकीकरण अन्तरराष्ट्रीय मानकीकरण का आधार होना चाहिए।

सन्दर्भ
-------

बाह्य कडियाँ
------------

* UNGEGN आधिकारिक साइट
* 978-92-1-161500-5
* UNGEGN - भौगोलिक नामों पर विशेषज्ञों का संयुक्त राष्ट्र समूह: भौगोलिक नामों के मानकीकरण पर संयुक्त राष्ट्र सम्मेलन
* UNGEGN आधिकारिक साइट पर टॉपोनॉमिक दिशानिर्देशों की जानकारी
* हाल ही में प्रकाशित या अपडेट किए गए UNGEGN टॉपोनिमिक दिशानिर्देशों के लिंक
|  |
| --- |
| **संयुक्त राष्ट्र महासभा प्रस्ताव ६८/२६२*** तिथि: २७ मार्च २०१४
* बैठक संख्या: ८० वां पूर्ण
* कोड: A/RES/68/262
* दस्तावेज़ :
* मत पक्ष में : १००
* तटस्थ: ५८
* मत विपक्ष में: ११
* अनुपस्थित:२४
* विषय: यूक्रेन की क्षेत्रीय अखंडता
* परिणाम: प्रस्ताव पारित
 |

**संयुक्त राष्ट्र महासभा प्रस्ताव ६८/२६२** यूक्रेन की क्षेत्रीय अखंडता पर संयुक्त राष्ट्र का प्रस्ताव है जो क्रीमिया के रूसी विलय के जवाब में संयुक्त राष्ट्र महासभा के अड़सठवें सत्र द्वारा 27 मार्च, 2014 को अपनाया गया। प्रस्ताव में क्रीमिया की हैसियत में बदलाव को मान्यता नहीं देने की मांग की गई थी। संयुक्त राष्ट्र महासभा में प्रस्ताव पर मतदान हुआ जिसमें क्रीमिया के रूस में विलय को मान्यता नहीं दी गई। संयुक्त राष्ट्र महासभा में पारित प्रस्ताव के पक्ष में 100 वोट पड़े और 11 विरोध में, जबकि 58 सदस्य तटस्थ रहे।

यह संकल्प कनाडा, कोस्टा रिका, जर्मनी, लिथुआनिया, पोलैंड और यूक्रेन द्वारा प्रस्तुत किया गया था। रूस ने इस प्रस्ताव को 'शीतयुद्ध कालीन प्रचार का हथकंडा' कहा जिसका इस्तेमाल 'यूक्रेन में गंभीर राजनीतिक संकट' को छिपाने के लिए किया गया था। रूसी विदेश मंत्रालय के अनुसार संयुक्त राष्ट्र के सदस्यों के बीच गहरा मतभेद है। बड़ी संख्या में सदस्य या तो तटस्थ रहे या मतदान से गैरहाजिर रहे। यह इस बात का सबूत है कि यूक्रेन की घटनाओं की एकतरफा व्याख्या को स्वीकार नहीं किया गया। क्रीमिया संकट से निपटने के लिए बुलाई गयी सात सत्रों की इस बैठक को केवल रूसी वीटो का सामना करना पड़ा।

सम्बद्ध पृष्ठ
-------------

* संयुक्त राष्ट्र

सन्दर्भ
-------

1. ↑  "यूक्रेन पर संयुक्त राष्ट्र प्रस्ताव, रूस ने अफसोस जताया". आईबीएन7. 29 मार्च 2014. मूल से 20 सितंबर 2016 को पुरालेखित. अभिगमन तिथि 14 सितंबर 2016.
2. ↑  "UN General Assembly adopts resolution affirming Ukraine's territorial integrity" [यूक्रेन की क्षेत्रीय अखंडता को अपनाने हेतु संकल्प पारित करने की संयुक्त राष्ट्र महासभा की पुष्टि]. सिन्हुआ. 28 मार्च 2014. मूल से 4 मार्च 2016 को पुरालेखित. अभिगमन तिथि 14 सितंबर 2016.
3. ↑  "Backing Ukraine's territorial integrity, UN Assembly declares Crimea referendum invalid" [संयुक्त राष्ट्र महासभा का यूक्रेन की क्षेत्रीय अखंडता को समर्थन,क्रीमिया जनमत संग्रह अवैध]. संयुक्त राष्ट्र. 27 मार्च 2014. मूल से 16 दिसंबर 2014 को पुरालेखित. अभिगमन तिथि 14 सितंबर 2016.

बाहरी कड़ियाँ
-------------

* प्रस्ताव 68/262 का पूरा पाठ(अँग्रेजी में)
शरणार्थियों के लिये संयुक्त राष्ट्र उच्चायुक्त कार्यालय (यूएनएचसीआर) जो कि संयुक्त राष्ट्र शरणार्थी एजेंसी के नाम से भी जाना जाता है, संयुक्त राष्ट्र संघ की एक एजेंसी है जिसका कार्य सरकार या संयुक्त राष्ट्र के निवेदन पर शरणार्थियों की रक्षा और उनके स्वैच्छिक प्रत्यावर्तन, स्थानीयएकीकरण या किसी तीसरे देश में पुनर्वास में उनकी सहायता करना है इसका मुख्यालय जेनेवा, स्विट्जरलैंड में हैं और यह संयुक्त राष्ट्र विकास समूह का एक सदस्य है। यूएनएचसीआर एक बार 1954 में और दुबारा 1981 में नोबेल शांति पुरस्कार जीत चुका है।

भूमध्यसागर शरणार्थी संकट
------------------------

संयुक्त राष्ट्र रिफ्यूजी एजेंसी ने अपनी रिपोर्ट जारि करते हुए वर्ष 2015 के मुकाबले वर्ष 2016 में यात्रा करने बाले शरणार्थी अधिँकश मौत का शिकार हुए है लेकिन अक्टूबर 2016 को 3,740 लोग मौत का शिकार हुए है। डब्लएचओ के मुताबिक बर्ष 2016 में 3 लाख 27 हजार 800 लोगो ने भूमध्यसगार को पार किया है।
लेकीन एक सबसे बड़ा कारण शरणार्थियो को भेड़ बकरियोँ से भी बुरे हालात में नाब पर लादकर छोटी नावोँ पर ढोते है

नाव समस्या
----------

शरणार्थियोँ की स्मगलिंग करने वाले छोटी सी रबर और लकड़ी की नावो पर 150 से अधिक लोगोँ को वैठाकर भूमध्यसागर पार कराने का काम करते हैं। इनमें से एक नाव अक्टूबर 2016 में पलट जाने के कारण 120 सबार समुद्र में डूब गये थे

सन्दर्भ
-------

1. ↑  "संग्रहीत प्रति". मूल से 11 मई 2011 को पुरालेखित. अभिगमन तिथि 7 नवंबर 2011.
2. ↑  "संग्रहीत प्रति". मूल से 15 नवंबर 2015 को पुरालेखित. अभिगमन तिथि 7 नवंबर 2011.

| * दे
* वा
* सं
संयुक्त राष्ट्र |
| --- |
| **संगठन** | अंतर्राष्ट्रीय न्यायालय  •  आर्थिक व सामाजिक परिषद  •  सचिवालय  •  महासभा  •  सुरक्षा परिषद |
| मुख्य कार्यालय | मुख्यालय (न्यूयॉर्क) ·  जेनेवा ·  नैरोबी ·  वियना |
| कार्यक्रम एवं संस्थाएं |  •  अंतर्राष्ट्रीय परमाणु उर्जा एजेंसी  •  अंतर्राष्ट्रीय अपराध आयोग  •  संयुक्त राष्ट्र व्यापार और विकास सम्मेलन  •  अंतर्राष्ट्रीय आर्थिक निधि  •  संयुक्त राष्ट्र शिक्षा, विज्ञान और सांस्कृतिक परिषद  •  संयुक्त राष्ट्र पर्यावरण कार्यक्रम  •  संयुक्त राष्ट्र राजदूत  •  विश्व खाद्य कार्यक्रम  •  अंतरराष्ट्रीय श्रम संघ •  अन्तर्राष्ट्रीय नागर विमानन संगठन •  |
| पत्र | अंतर्राष्ट्रीय न्यायालय की संविधि  •  मानव अधिकारों की सार्वभौम घोषणा  •  संयुक्त राष्ट्र अधिकारपत्र |
| दिवस | संयुक्त राष्ट्र दिवस  •  अंतर्राष्ट्रीय योग दिवस  •  अंतर्राष्ट्रीय पत्रकारिता स्‍वतंत्रता दिवस  •  संयुक्त राष्ट्र दिवस  •  विश्व धरोहर दिवस  •   विश्व पर्यटन दिवस  •   विश्व मलेरिया दिवस  •  अन्तर्राष्ट्रीय दिव्यांग दिवस  •  विश्व जनसंख्या दिवस  •  विश्व वन्यजीव दिवस |
ह्म्माँ
क्ख्ग्घ्ङ
संयुक्त व्यंजन - जो व्यंजन 2 या 2 से अधिक व्यंजनों के मिलने से बनते हैं उन्हें संयुक्त व्यंजन कहा जाता है। संयुक्त व्यंजन एक तरह से व्यंजन का ही एक प्रकार है। संयुक्त व्यंजन में जो पहला व्यंजन होता है वो हमेशा स्वर रहित होता है और इसके विपरीत दूसरा व्यंजन हमेशा स्वर सहित होता है।

  

संयुक्त व्यंजन की हिंदी वर्णमाला में कुल संख्या 4 है जो की निम्नलिखित हैं।

**क्ष -** क् + ष् + अ 

**त्र -** त् + र् + अ 

**ज्ञ -** ज् + ञ् + अ 

**श्र -** श् + र् + अ 

  

**संयुक्त व्यंजन से बने शब्दों के कुछ उदहारण इस प्रकार हैं।**

**क्ष -** मोक्ष, अक्षर, परीक्षा, क्षय, अध्यक्ष, समक्ष, कक्षा, मीनाक्षी, क्षमा, यक्ष, भिक्षा, आकांक्षा, परीक्षित।

**त्र -** त्रिशूल, सर्वत्र, पत्र, गोत्र, वस्त्र, पात्र, सत्र, चित्र, एकत्रित, मंत्र, मूत्र, कृत्रिम, त्रुटि।

**ज्ञ -** ज्ञानी, अनभिज्ञ, विज्ञान, अज्ञात, यज्ञ, विज्ञापन, ज्ञाता, अज्ञान, जिज्ञासा, सर्वज्ञ, विशेषज्ञ, अल्पज्ञ।

**श्र -** विश्राम, आश्रम, श्राप, श्रुति, श्रीमान, कुलश्रेष्ठ, श्रमिक, परिश्रम, श्रवण, आश्रित, श्रद्धा, मिश्रण, श्रृंखला।

  

**टिप्पणी:-**

```
   **क्र =** क् + र् + अ,
```

```
   **द्व =** द् + व् + अ,
```

```
   **ट्र =** ट् + र् + अ,
```

```
   **द्ध =** द् + ध् + अ,
```

```
   **द्य =** द् + य् + अ
```

**जैसे:-**

```
   क्र = क्रम
   द्व = द्वार, द्वारा
   ट्र = ट्रेन, ट्रैक्टर
   द्ध = युद्ध, क्रमबद्ध, बुद्ध
   द्य = वैद्य, विद्या
```
**संयुक्त राष्ट्र मानवाधिकार उच्चायुक्त कार्यालय**  ( *सरमुका* ), जिसे आमतौर पर **मानवाधिकार उच्चायुक्त कार्यालय (OHCHR ; ओ॰एच॰सी॰एच॰आर॰ , (मानुका))**  या  **संयुक्त राष्ट्र मानवाधिकार कार्यालय**  के रूप में जाना जाता है। संयुक्त राष्ट्र के सचिवालय का एक विभाग है, जो मानवाधिकारों की रक्षा एवं विपणन करना तथा अन्तरराष्ट्रीय विधि के अन्तर्गत प्रत्याभूत हैं और 1948 के मानवाधिकारों की सार्वभौमिक घोषणा में निर्धारित हैं। कार्यालय की स्थापना संयुक्त राष्ट्र महासभा द्वारा 20 दिसम्बर 1993 को मानवाधिकारों पर 1993 के विश्व सम्मेलन को ध्यान में रख कर की गयी थी।

कार्यालय का नेतृत्व मानवाधिकार उच्चायुक्त द्वारा किया जाता है, जो संयुक्त राष्ट्र प्रणाली में मानवाधिकार गतिविधियों का समन्वय करता है और जिनेवा, स्विट्ज़रलैण्ड में मानवाधिकार परिषद के सचिवालय के रूप में कार्य करता है। वर्तमान उच्चायुक्त चिली की मिशेल बाचेलेट हैं, जिन्होंने 1 सितम्बर 2018 को जॉर्डन के ज़ीद राद अल हुसैन का स्थान लिया।

2018-2019 में, विभाग के पास 20.16 करोड़ डॉलर (संयुक्त राष्ट्र के नियमित बजट का 3.7 प्रतिशत) का बजट था, और जिनेवा और न्यूयॉर्क नगर में स्थित लगभग 1,300 कर्मचारी थे। यह संयुक्त राष्ट्र विकास समूह की समिति का एक पदेन सदस्य है।

बाहरी कड़ियाँ
-------------

* आधिकारिक जालस्थल
* संयुक्त राष्ट्र कानून का नियम: मानवाधिकार के लिए उच्चायुक्त का कार्यालय, मानवाधिकार के लिए उच्चायुक्त के कार्यालय द्वारा संचालित कानून के कार्य पर।
फतेहगढ़ साहिब का ही पुराना नाम सरहिन्द था। यह दिल्ली से लाहौर जाने वाले राजमार्ग पर स्थित है। इसकी जनसंख्या लगभग ६१ हजार है और यह पंजाब के फतेहगढ जिले का जिला-मुख्यालय है। 

इसका इतिहास कम से कम छटी शताब्दी तक जाता है। सरहिन्द का नाम सम्भवतः 'सैरिन्ध' के नाम पर पड़ा है। वराहमिहिर द्वारा रचित बृहत्संहिता में सैरिन्ध जनजाति का उल्लेख मिलता है। चीनी यात्री ह्वेन सांग के अनुसार सरहिन्द, शतद्रु जनपद की राजधानी था। बाद में त्रिगत राज्य का भाग बन गया जिसकी राजधानी जालन्धर थी।

सन १७१० में बाबा बंदा सिंह बहादुर ने सोनीपत, कैथल, समाना, घुढ़ाम, ठसका, शाहबाद, मुस्तफाबाद, कपूरी, सफोरा और छतबनूढ़ पर कब्जा किया। 12 मई 1710 को भयंकर युद्ध में सूबेदार वजीर खाँ मारा गया। 14 मई, 1710 ई को सिख विजयी बनकर सरहिंद में दाखिल हुए थे प्रथम खालसा राज्य की स्थापना की थी। वजीर खान ने ही गुरु गोबिन्द सिंह के दो पुत्रों को दीवार में चिनवा दिया था। बाबा बंदा बहादुर ने वजीर खान और उसकी फौज को मात देकर इसका बदला लिया था। यह क्रांतिकारी घटना थी, पहला राज था, जहाँ किसानों को जमीन का स्वामित्व का अधिकार दिया गया। यह पहली राजसत्ता थी जो राज नहीं, सेवा पर आधारित थी। 

किन्तु 7 दिसंबर, 1715 को मुगल फौज ने गुरदास नंगल की गढ़ी पर कब्जा कर लिया। मुगल फौज ने बंदा बहादुर को कैद कर लिया। उनको एक बड़े लोहे के पिंजरे में बंद कर दिया गया।
9 जून, 1716 को जुलूस की शक्ल में बाबा बंदा सिंह बहादुर तथा उनके चार वर्षीय पुत्र अजय को अनेक सिखों के साथ कुतुबमीनार के समीप ले जाया गया। मुगलों ने अजय का उनके पिता के ही सामने टुकड़े कर दिए उनका दिल निकालकर उनके पिता बन्दा बहादुर के मुंह में डाला गया। 9 जून, 1716 को दिल्ली में अनेक कष्ट झेलते हुए बाबा बंदा सिंह बहादुर शहीद हो गए।

मार्च १७४८ में पर अहमद शाह दुर्रानी ने घेरा डाला किन्तु बाद में मुगल सेना ने उसे पराजित कर दिया। १७५६-५७ में दुर्रानी ने इसे पुनः जीता। १७५८ के आरम्भिक काल में मराठों के साथ मिलकर सरहिन्द को अपने अधिकार में कर लिया और अहमद शाह के बेटे तिमुर को भागना पड़ा। 

२ अगस्त १७६४ को यहाँ पर सरदार आला सिंह ने पटियाला राज्य की स्थापना की।
**सराज्म** एक प्राचीन शहर और उत्तर-पश्चिमी ताजिकिस्तान में एक जमैत भी है। यह चौथी सहस्त्राब्दी ईसा पूर्व से है और आज यह यूनेस्को की विश्व धरोहर स्थल है। यह सुग़्द प्रान्त में पंजाकेंत जिले में स्थित है।

प्राचीन शहर सराज्म का पुरातात्विक स्थल दुरमन के पास स्थित है, जो उत्तर-पश्चिम ताजिकिस्तान की ज़रफ़शान घाटी में स्थित एक एक कस्बा है, जोकि उज्बेकिस्तान के साथ लगती सीमा के पास सुग़्द प्रान्त के अन्तर्गत आता है।

पुरातत्त्व
----------

पंजाकेंत शहर से 15 किलोमीटर पश्चिम में स्थित, यह स्थल लगभग 1.5 किमी लंबाई और 400 से 900 मीटर की चौड़ाई में फैला हुआ है। अपने चरम पर, यह स्थल में 90 हेक्टेयर तक के क्षेत्र में रहा होगा, जिनमें से 35 उत्खनित नहीं हैं।

यह स्थल पुरातत्वविदों के लिए बहुत रुचि का विषय है क्योंकि यह मध्य एशिया के इस क्षेत्र में पहला प्रोटो-ऐतिहासिक कृषि समाज है। इसके अलावा, यह उन प्रोटो-ऐतिहासिक कृषि स्थायी बस्तियों का सबसे उत्तर-पूर्वी है। सरज्म मध्य एशिया का पहला शहर था जो तुर्कमेनिस्तान की स्टेपी और अरल समुद्र (उत्तर-पश्चिम में) से ईरानी पठार और सिंधु (दक्षिण और दक्षिण-पूर्व में) तक एक विशाल क्षेत्र को कवर करने वाली बस्तियों के संजाल के साथ आर्थिक संबंधों को बनाए रखने के लिए था।

विश्व धरोहर स्थल का दर्जा
-------------------------

जुलाई 2010 में विश्व धरोहर स्थल सूची में सरज्म के प्रोटो-शहरी स्थल को "4वीं सहस्त्राब्दी ईसा पूर्व से तीसरी सहस्राब्दी ईसा पूर्व के अंत तक मध्य एशिया में मानव बस्तियों के विकास की गवाही देने वाली एक पुरातात्विक स्थल" के रूप में अंकित किया गया था। यह ताजिकिस्तान का पहला विश्व धरोहर स्थल है।

पुरातात्विक स्थल की रक्षा के लिए, कुछ क्षेत्रों को धातु की छत से ढक दिया गया है जबकि अन्य को मिट्टी के नीचे पुन: दबा दिया गया है। स्थानीय लोगों और CRATerre अनुसंधान संस्थान की मदद से, चावल की भूसी और स्थिर पृथ्वी की रक्षा करने वाली कोटिंग के द्वारा पहले से उत्खनित किए गए नाजुक क्षेत्रों को बचाने का प्रयास किया गया है।

सन्दर्भ
-------

1. ↑  "List of Jamoats". UN Coordination, Tajikistan. मूल से July 16, 2011 को पुरालेखित. अभिगमन तिथि April 4, 2009.
2. 1 2  Isakov, A. (1981). "Excavations of the Bronze Age Settlement of Sarazm". *Soviet Anthropology and Archeology* (अंग्रेज़ी में). **19** (3–4): 273–286. आइ॰एस॰एस॰एन॰ 0038-528X. डीओआइ:10.2753/aae1061-1959190304273.
3. ↑  Besenval, Roland; Isakov, Abdullah Isakovič (1989). "Sarazm et les débuts du peuplement agricole dans la région de Samarkand". *Arts Asiatiques*. **44** (1): 5–20. आइ॰एस॰एस॰एन॰ 0004-3958. डीओआइ:10.3406/arasi.1989.1254.
4. ↑  "संग्रहीत प्रति". मूल से 3 दिसंबर 2018 को पुरालेखित. अभिगमन तिथि 14 नवंबर 2019.
5. ↑  "Proto-urban Site of Sarazm". मूल से 2 अगस्त 2017 को पुरालेखित. अभिगमन तिथि 13 नवंबर 2019.
6. ↑  Razzokov, Abdurauf; Gandreau, David (2013). "Conservation et mise en valeur du site de Sarazm, Tadjikistan". *Earthen Architecture in Today's World: Proceedings of the UNESCO International Colloquium on the Conservation of World Heritage Earthen Architecture*. **36**: 73–77. मूल से 3 दिसंबर 2018 को पुरालेखित. अभिगमन तिथि 13 नवंबर 2019.
जरासन्ध की पुत्रीसाँचा:SHORTDESC:जरासन्ध की पुत्री
द्वापर युग में जरासन्ध की दो सुन्दर कन्याएं थी उनके नाम थे अस्ति और प्राप्ति दोनों का विवाह जरासन्ध ने अपने परम मित्र असुरराज कंस से विधिपूर्वक संपन्न कराया | कंस के वध के बाद अस्ति और प्राप्ति न्र अपने पिता जरासन्ध को सारी कहानी कह डाली और अपने दामाद की मौत का बदला लेने के लिए उसने मथुरा पर हमला किया | इन कन्याओं के अतिरित्क्त जरासन्ध का एक पुत्र भी था जिसका नाम था सहदेव | सहदेव पापी नहीं था वह धर्म का आचरण करता और सबकी मदद करता अपने पुत्र की इसी आदत से जरासन्ध बहुत परेशान था | उसने अपने पुत्र को पापी बनाना चाहा किन्तु सहदेव भी महादेव का भक्त था और भगवान शंकर की कृपा से ही वह ऐसा सज्जन पुरुष बना | जब जरासंध महादेव को ८६ राजाओं की बलि देने वाला था तब सहदेव ही ऐसा व्यक्ति था जो उसे रोकने का प्रयत्न किया था | अपने पिता जरासन्ध के वध के पश्चात् सहदेव बहुत डर गया था किन्तु श्रीकृष्ण ने उसे आशीर्वाद दिया और मगध का नया सम्राट बनाया | सहदेव ने मगध को एक बहुत धार्मिक राज्य बनाया तथा भटके मनुष्यों को भी महादेव और श्रीकृष्ण की भक्ति की राह पर ले आया |
अमिता कानेकर,  *अ स्पोक इन द व्हील*  के लेखक
**अमिता कानेकर** मुंबई की एक लेखक हैं, जिनके पहले उपन्यास *ए स्पोक इन द व्हील* को हार्पर कोलिन्स पब्लिशर्स, भारत द्वारा प्रकाशित किया गया था। कानकेर मुंबई विश्वविद्यालय में तुलनात्मक पौराणिक कथाओं को पढ़ाती है। वह गोवा में 1965 में पैदा हुई थी। वह वर्तमान में (2006) अपने दूसरे उपन्यास पर काम कर रही है। वह एक बच्चे के रूप में अमेरिका में रही है, और वास्तुशिल्प इतिहास पढ़ाती है।

प्रकाशन इतिहास और योजनाएं
-------------------------

कानकेर वर्तमान में, भारत के मुगल साम्राज्य मुगल शासक औरंगजेब के समय में एक छोटे से बहुत कम ज्ञात किसान समुदाय के विद्रोह पर अपने दूसरे उपन्यास के लिए सामग्री की खोज कर रही हैं और यात्रा कर रही है। कानकेर का पहला उपन्यास एक स्पोक इन द व्हील  बुद्ध के बारे में है जिसे अनुकूल समीक्षा हासिल की है और हार्पर कोलिन्स भारत द्वारा 2005 में प्रकाशित किया गया, यह पुस्तक उसी वर्ष दूसरी छाप में गई।

*एक स्पोक इन द व्हील*
---------------------

*एक स्पोक इन द व्हील* दो कथाओं के बीच एक महाकाव्य कहानी है, खुद बुद्ध की कहानी और उनके समय की कहानी, इसे जमे हुए पौराणिक कथा के रूप में नहीं बताया गया था, बल्कि ऐतिहासिक विवरण और शिल्प कौशल के साथ जीवन में लाया गया है।

समानांतर कथा, इतिहासकार, उपली, एक बौद्ध भिक्षु की है, जो बुद्ध की मृत्यु के तीन सौ साल बाद मौर्य सम्राट अशोक के समय में रहता है।

सन्दर्भ
-------

1. ↑  "Gap In History". *Outlook*. 2 May 2005. मूल से 4 दिसंबर 2011 को पुरालेखित. अभिगमन तिथि 29 August 2011.
**शिवानी भटनागर** (- [[२३ जनवरी], १९९९) एक प्रसिद्ध पत्रकार थीं।

सन्दर्भ
-------

शिवानी भटनागर मर्डर केस में दिल्‍ली हाई कोर्ट ने पूर्व आई॰पी॰एस॰ आर॰के॰ शर्मा समेत तीन आरोपियों को बरी कर दिया। आर॰के॰ शर्मा के साथ ही श्रीभगवान दास और सत्‍यप्रकाश को भी बरी किया गया है। लेकिन कोर्ट ने प्रदीप राय की सजा बरकरार रखी है। इन तीनों को निचली अदालत ने दोषी माना था और उम्र कैद की सजा सुनाई थी। जिसके खिलाफ दोषियों ने हाईकोर्ट में अपील की थी। बता दें कि 23 जनवरी 1999 को पत्रकार शिवानी भटनागर की हत्या कर दी गई थी। पुलिस के मुताबिक पूर्व आई॰पी॰एस॰ आर॰के॰ शर्मा की शिवानी से नजदीकियाँ थी। बाद में वह उससे पीछा छुड़ाना चाहता था और इसी कारण उसने अन्य आरोपियों के साथ मिलकर शिवानी की हत्या करवा दी। इस मामले में दोषियों की अपील पर सुनवाई के बाद हाई कोर्ट ने पिछले साल 21 दिसम्बर को फैसला सुरक्षित रख लिया था। 

* Media coverage analysis of the Shivani Bhatnagar murder and BMW hit-and-run cases
* Wait For Justice, Shivani Bhatnagar Verdict Out
* R K Sharma, 3 others, get life imprisonment
* Shivani Bhatnagar murder case: Timeline 1999-2008
**सराय** (अंग्रेज़ी: Sarai) भारत गणराज्य
बिहार के वैशाली जिले में स्थित हाजीपुर शहर से 10 किमी उत्तर एवम बिहार की राजधानी से 25 किंक एवम मुज़फ़्फ़रपुर से 45 दक्षिण में राष्ट्रीय राजमार्ग 22 ( पहले इसे राष्ट्रीय राजमार्ग 77 के नाम से जाना जाता था लेकिन सरकार द्वारा इसे बदल दिया गया) के पास स्थित है। सराय तीन पंचायतो से मिल कर अपने आप बना हुआ एक बाजार है। यह तीन पंचायत अकबर मलाही, जहांगीरपुर पटेढ़ा एवम महमदबाद क्रमशः यह तीन पंचायत के सीमायें जहा मिलती हैं यही पे सराय बाजार बसा हुआ है। यह वैशाली जिले का महत्वपूर्ण व्यवसायिक केंद्र है। यहाँ पे आसपास के गांव के लोग व्यवसायिक तौर पे ज्यादा आते है। एवम यहां हाट बाजार में लोग आसपास के जिले से भी लोग खरीद विक्री करने के लिए आते है। सराय में एक डाकघर भी है एवम इसके अंदर उपडाकघर भी है जिसका पिनकोड 844125 है। आसपास के लोगो के लिए यातायात के साधन भी यहाँ उपलब्ध है। सराय रेलवे स्टेशन पर बरौनी ग्वालियर मेल एक्सप्रेस का ठहराव है जो बिहार के बरौनी से खुल कर भाया हाजीपुर- गोरखपुर- लखनऊ- कानपुर होते हुवे मध्यप्रदेश के ग्वालियर तक जाती है। एवम हरिहरनाथ एक्सप्रेस का भी ठहराव है जो कि बरौनी से खुल कर भाया लखनऊ- लक्सर होते हुवे अंबाला कैंट तक जाती है। एवम अन्य 4 जोड़ी पैसेंजर भी रुकती है। सिवान - समस्तीपुर,सोनपुर - समस्तीपुर, पाटलिपुत्र- मुज़फ़्फ़रपुर चलती है जो कि सराय के आसपास के लोगो के लिए बहुत ही सहूलियत होती है। चूँकि यहाँ एक ही प्लेटफार्म के चलते यात्रियों को कठिनाई का सामना करना पड़ता है। सराय रेलवे स्टेशन पर ही रेल यार्ड स्थित है जिससे कि दूसरा प्लेटफार्म अभी नही बन पाया है। सराय रेल यार्ड पे बड़ी बड़ी उद्योग से समान सीधा वैशाली जिले के सराय में मालगाड़ी समान लेकर रुकती है और यहां से सप्लाई किया जाता है। और वही राष्ट्रीय राजमार्ग 22 होने की वजह से भी बहुत महत्वपूर्ण है जो कि पटना को हाजीपुर - मुज़फ़्फ़रपुर- सीतामढ़ी सहित नेपाल बॉर्डर तक जोड़ती है। यहां पे विभिन सरकारी बस एवम निजी कम्पनी की बस चलती है। सराय थाना क्षेत्र के राजापाकर प्रखंड अंतर्गत बेरई पंचायत के तलगहरा गांव में सीआरपीएफ की रैफ ट्रेंनिंग सेंटर को बनाया जाना है। इसके लिए बिहार सरकार जमीन भी चिन्हित कर चुकी है।
चित्र:Faruahi.jpgभोजपुरी माटी का लोकनाच : **फरूआही**
**फरुआही** एक लोकनृत्य है जो भोजपुरीभाषी क्षेत्रों के ग्रामीण भागों में प्रचलित है। फरुआही नृत्य करी वह लोक विधा है जिसमें नर्तक का अंग प्रत्यंग नाचता है और काफी श्रम साध्य होता है। इसके दर्शक भी कम नहीं हैं पर टीवी व सीडी के बढ़ते चलन ने इसका मान कम कर दिया है। पहले गांव में शादी ब्याह के समय लोग इसे ले जाते थे पर अब ऐसा नहीं। बदलते परिवेश व मनोरंजन के आधुनिक संसाधनों ने काफी हद तक लोक विधाओं को मारा है। कला की इज्जत करने वाले व कलाकारों की टीम में शामिल लोगों ने भी अपना कैरियर फिल्म व कैसेट में बनाना शुरू कर दिया है। शहर से लेकर कस्बों तक नयी नाट्य संस्थाएं बन रही हैं और लोक कलाकार छंटते चले जा रहे हैं। 

भोजपुरी भाषी क्षेत्र के ग्राम्यांचल में लंबे समय से चली आ रही फरुआही नृत्य शुद्ध रूप से भोजपुरी का प्रतिनिधित्व करता दिखता है। इस नृत्य में पैरबाजी, घुंघरू और वाद्य का अद्भुत संयोग दिखता है। इसके कलाकार किसी शिक्षण या प्रशिक्षण संस्थान से प्रशिक्षित नहीं हैं फिर भी उनकी कला में शास्त्रीय व लोक नृत्य का संयोग मिलता है। इनके प्रदर्शन में मात्र दो-एक वाद्ययंत्र ही परंपरागत तौर पर प्रयुक्त होते हैं और वही आज भी प्रचलन में हैं। इस नृत्य के लिये टिमकी (तासा), नगाड़ा व झाल का ही प्रयोग किया जाता है। ठेठ गवंई संस्कृति को ओढ़-बिछा कर जीने वाले फरुआही नर्तक धोती, बनियान व गमछा पहन कर ही नृत्य करते हैं। कभी-कभी वह कुर्ता या कमीज पहन कर भी नृत्य करते हैं। इस विधा को देखने से लगता है कि इसका चलन वीरगाथा काल में सैनिकों के मनोरंजन को ध्यान में रखकर शुरू किया गया और आज भी वह जीवंत है। अपने गमछे से नर्तक कभी महिला का स्वांग करते हैं तो कभी कमर में बांधकर अपने नृत्य को गति देते हैं। बहरहाल गमछा इस नृत्य का प्रमुख हिस्सा है। इसको अलग कर कलाकार शायद अपनी कला का प्रदर्शन नहीं कर सकता। 

लोक कला की सशक्त विधाओं पर कभी विकास के नाम आधुनिकता की मार पड़ी तो कभी रोटी की। फलत: गांव की माटी में रची बसी इनरसनी, खड़ुवा, हुड़कहिया, धोबियउवा, फरुआही जैसी नाच गायब हो गई। इसके लिये काफी हद तक जिम्मेदार आधुनिक सिनेमा ने दर्शकों की रुझान बदली। पर्दे की तारिकाएं लोगों के आकर्षण का केन्द्र बनीं और दर्शकों की मन:स्थिति पर कब्जा कर लिया। बीसवीं सदी के मध्य में जमींदारी उन्मूलन के बाद लोक कलाकारों का बचा-खुचा आश्रय भी छिन गया और लोक कला फुटपाथ पर आ गई। फिर लोक कलाकारों के समक्ष रोटी का संकट खड़ा हुआ और वह बिखर गये। लोकनृत्य मण्डलियां टूट गई। फिर न तो आम जन को उसकी चिंता रही और न ही किसी और को। कहीं-कहीं कुछ कलाकारों ने इसे बचाने की जुगत की और कुछ विधाएं बची रह गई।
एक शिशु अपनी दादी के साथ
30 मिनट पहले जन्मा एक भारतीय नवजात शिशु
एक रोता हुआ नवजात शिशु
**शिशु** पृथ्वी पर किसी भी मानव (प्राणी) की सबसे पहली अवस्था है। जन्म से एक मास तक की आयु का शिशु **नवजात** (नया जन्मा) कहलाता है जबकि एक महीने से तीन साल तक के बच्चे को सिर्फ शिशु कहते हैं। आम बोल चाल की भाषा मे नवजात और शिशु दोनो को ही **बच्चा** कहते हैं। एक दूसरी परिभाषा के अनुसार जबतक बालक या बालिका आठ वर्ष के नहीं हो जाते तब तक वे शिशु कहलाते हैं।

शिशु देखभाल
-----------

शिशुओं का रोना एक स्वाभाविक क्रिया है, जो उनके लिए संचार का बुनियादी साधन है। एक शिशु रोकर भूख, बेचैनी, उब या अकेलापन जैसी कई भावनाओं को अभिव्यक्त करने की कोशिश करता है।

स्तनपान की सिफारिश सभी प्रमुख शिशु स्वास्थ्य संगठन करते हैं। अगर किसी कारण वश स्तनपान संभव नहीं है तो शिशु को बोतल से दूध पिलाया जा सकता है जिसके लिए माता का निकाला हुआ दूध या फिर डिब्बे का शिशु फार्मूला दिया जा सकता है।

शिशु चूसने की एक स्वाभाविक प्रवृति के साथ जन्म लेते है और इसके द्वारा वो स्तनाग्र (चुचुक) से या बोतल के निप्पल से दूध चूसते हैं। कई बार शिशुओं को दूध पिलाने के लिये धाय को रखा जाता है पर आजकल यह बिरले ही होता है विशेष रूप से विकसित देशों में। 

जैसे जैसे शिशु की आयु मे वृद्धि होती है उसे दूध के अतिरिक्त ठोस आहार की आवश्यकता भी होती है, कई माता पिता इसकी पूर्ति के लिए डिब्बा बंद शिशु आहार (जैसे सेरेलेक) का चयन करते हैं मां के दूध या दुग्ध फार्मूला का पूरक होता है। बाकी लोग अपने बच्चे के आहार की जरूरत के लिए अपने सामान्य भोजन को उसकी आवश्यकताओं को अनुसार अनुकूलित कर लेते है (जैसे पतली खिचड़ी या दलिया)।

जब तक शिशु स्वयं शौचालय जाने के लिए प्रशिक्षित होते है, वो लंगोट, पोतड़ा या डाइपर (औद्योगीकृत देशों में) पहनते हैं।

बच्चे वयस्कों की तुलना में अधिक सोते है पर जैसे जैसे उनकी आयु बढ़ती है उनके निंद्राकाल मे गिरावट आती है। नवजात शिशुओं के लिए 18 घंटे तक की नींद की आवश्यकता होती है। जब तक बच्चे चलना सीखते हैं उन्हें गोद मे उठाया जाता है। इसके अतिरिक्त उन्हें बच्चागाड़ी या प्राम मे भी बैठा कर या लिटा कर एक स्थान से दूसरे स्थान पर ले जाया जाता है।

अधिकतर विकसित देशों मे कानूनन मोटर वाहनों में शिशुओं को सिर्फ उनके लिए विशेष रूप से बनी सुरक्षा सीट मे ही बिठाया जा सकता है।

बाहरी कड़ियाँ
-------------

नवजात शिशु की देखभाल
पोलियो विषाणु की एक TEM छवि. पोलियो विषाणु का आकार 30 से 230 nm के बीच होता है।
**प्रेषण इलेक्ट्रॉन सूक्ष्मदर्शन** (अंग्रेजी:transmission electron microscopy) (TEM) एक **सूक्ष्मदर्शन** (माइक्रोस्कोपी) तकनीक है, जिसमे इलेक्ट्रॉनों का एक किरणपुंज, एक बहुत महीन (पतले) नमूने से होकर गुजरती है और इस प्रक्रिया के दौरान किरणपुंज के इलेक्ट्रॉन नमूने के साथ संपर्क स्थापित कर एक छवि का निर्माण करते है, जिसे एक इमेजिंग उपकरण जैसे एक प्रतिदीप्तिशील (फ्लोरोसेंट) पर्दे (स्क्रीन) या एक फोटोग्राफिक फिल्म पर आवर्धित और केंद्रित (फोकस) किया जाता है। एक सीसीडी कैमरे के संवेदक भी इसका संसूचन कर छवि निर्माण करते हैं। सबसे पहला TEM मैक्स नॉल और अर्नस्ट रुस्का ने 1931 में बनाया था, 1933 मे इन दोनो मे मिल कर एक TEM विकसित किया जिसकी *रिज़ोल्विंग पावर* प्रकाश से भी अधिक थी। पहला व्यावसायिक TEM 1939 में बाज़ार मे आया।

टीइएम प्रकाश सूक्ष्मदर्शी की तुलना मे काफी उच्च रिजोल्यूशन की छविओं का निर्माण करने मे सक्षम होते हैं, जिसका कारण इलेक्ट्रॉनों की लघु दे ब्रोग्ली तरंग दैर्ध्य है। इसका यह गुण इस उपकरण को अति सूक्ष्मविभेदन करने मे सक्षम बनाता है, यहाँ तक कि यह परमाणुओं के एकल स्तंभ की भी गहन जांच सकता है, जो एक प्रकाश सूक्ष्मदर्शी द्वारा विभेदित सबसे छोटी वस्तु से भी हजारों गुना कम होता है। भौतिक और जीव दोनो वैज्ञानिक क्षेत्रों मे टीइएम एक प्रमुख विश्लेषण विधि की भूमिका निभाते हैं, जिसमे कैंसर अनुसंधान, पदार्थ विज्ञान, वाइरोलोजी, प्रदूषण और अर्धचालक अनुसंधान, जैसे क्षेत्र महत्वपूर्ण हैं। 

कम आवर्धन पर TEM छवि का कनट्रास्ट, पदार्थ में इलेक्ट्रॉनों के अवशोषण, पदार्थ की मोटाई और संरचना के कारण होता है। उच्च आवर्धन पर जटिल तरंग संपर्क (complex wave interactions), छवि की तीव्रता का नियमन (मॉडुलेट) करते हैं, प्रेक्षक छवियों के विशेषज्ञ विश्लेषण की आवश्यकता होती है।

सन्दर्भ
-------

1. ↑  *Viruses*, मूल से 1 अप्रैल 2010 को पुरालेखित, अभिगमन तिथि 5 जनवरी 2009
प्रोग्रेस प्रकाशन की किताबों में छपा उनका नामांकन
**प्रोग्रेस प्रकाशन** (रूसी: Издательство "Прогресс", इज़दातेल्स्त्वो प्रोग्रेस; अंग्रेज़ी: Progress Publishers) सोवियत संघ के ज़माने में वहाँ का एक मुख्य किताबों का प्रकाशक था। प्रोग्रेस की स्थापना १९३१ में की गई थी। वे अपनी साम्यवाद (कोम्युनिज़म) और सोवियत इतिहास से सम्बंधित किताबों के लिए जाने जाते थे हालांकि इसके अलावा वे कला, राजनीति, विज्ञान, बाल-साहित्य, उपन्यास, लघु उपन्यास, भाषा-शिक्षा और फ़ोटो संकलनों (एल्बमों) के लिए भी जाने जाते थे। उनकी पुस्तकों में 'सोवियत संघ का संक्षिप्त इतिहास' नामक किताब प्रसिद्ध थी।

विवरण
-----

प्रोग्रेस प्रकाशन की स्थापना सन् १९३१ में 'विदेशी मज़दूर संघ प्रकाशन' ( Издательство Товарищества иностранных рабочих) के नाम से हुई। १९३९ में इसका नाम बदलकर 'विदेशी भाषा साहित्य प्रकाशन गृह' (Издательство литературы на иностранных языках) रख दिया गया। १९६३ के बाद इसका संगठन बदला गया और नाम भी बदलकर 'प्रोग्रेस' (यानि 'विकास') रख दिया गया। इसके निर्देशक १९७०-७६ तक यूरी तोरसुएव (Юрий Торсуев), १९७६-८७ तक सेदिख़ वोल्फ़ (Седых Вольф) और १९८७-९६ तक आलेक्सान्द्र आलिचेव​ (Александр Авеличев) रहे।

इन्हें भी देखें
---------------

* मीर प्रकाशन
* सोवियत संघ

सन्दर्भ
-------

1. ↑  Soviet literature, Issues 7-12, Союз писателей СССР, Foreign language publishing house, 1981, *... Progress Publishers have always paid special attention to the publication of the immortal legacy of the classics of Marxism-Leninism. The works by Marx, Engels and Lenin have been published in thirty languages of the world ...*
बांग्लादेश पुलिस ( बांग्ला: বাংলাদেশ পুলিশ ) बांग्लादेश की मुख्य कानून प्रवर्तन एजेंसी है। यह बांग्लादेश सरकार के गृह मंत्रालय के तहत प्रशासित किया जाता है। यह बांग्लादेश के भीतर शांति और कानून व्यवस्था बनाए रखने में महत्वपूर्ण भूमिका निभाता है। हालांकि पुलिस मुख्य रूप से कानून और व्यवस्था के रखरखाव और व्यक्तियों की संपत्ति और व्यक्तियों की संपत्ति से संबंधित है, लेकिन वे आपराधिक न्याय प्रणाली में भी बड़ी भूमिका निभाते हैं।

इतिहास
------

अधेड़ उम्र के दौरान पुलिस की गतिविधियों का विवरण खोजने के लिए चुनौतीपूर्ण हैं। हालांकि, महान सुल्तानों की अवधियों के दौरान, मुहतासिब की स्थिति को संभालने वाला एक अधिकारी पुलिसिंग के कर्तव्यों का पालन करता था। यह व्यक्ति एक साथ पुलिस प्रमुख, सार्वजनिक कार्यों का प्रभारी और सार्वजनिक नैतिकता का निरीक्षक था। शहरी क्षेत्रों में, कोतवाल पुलिस के कर्तव्यों को निभाने के लिए जिम्मेदार थे। शेरशाह सूरी द्वारा शुरू की गई पुलिस व्यवस्था को बादशाह अकबर की अवधि के दौरान आगे बढ़ाया गया था: सम्राट ने अपनी प्रशासनिक संरचना का आयोजन फौजदारी (सम्राट के प्रमुख प्रतिनिधि), मीर अदल और काजी (न्यायिक विभाग के प्रमुख), और कोतवाल द्वारा किया था बड़े शहरों के प्रमुख पुलिस अधिकारी)। यह व्यवस्था शहरों में कानून व्यवस्था बनाए रखने के लिए प्रभावी थी, और ढाका में लागू की गई थी। कई जिला सदर पुलिस स्टेशनों को अभी भी कोतवाली पुलिस स्टेशन कहा जाता है। मुगल काल में, कोतवाल एक संस्था के रूप में उभरा हैं।
सरकार (जिले) की प्रत्येक प्रशासनिक इकाई को एक फौजदार नियुक्त किया गया, जिसके अधीन कुछ तोपखाने और घुड़सवार सेना थीं। मुगल काल के दौरान एक अनुशासित पुलिस व्यवस्था थी, हालांकि ब्रिटिश काल में ऐसा कोई पेशेवर पुलिस बल नहीं था। औद्योगिक क्रांति के शुरुआती चरण में, जब इंग्लैंड सामाजिक-आर्थिक परिवर्तन के कारण गंभीर संकट का सामना कर रहा था, एक प्रभावी संगठित पुलिस सेवा की आवश्यकता को काफी महसूस किया गया था। तत्कालीन प्रधान मंत्री सर रॉबर्ट पील ने 1829 में ब्रिटिश संसद में एक विधेयक पेश किया जिसने लंदन में एक संगठित नागरिक पुलिस का निर्माण किया।

सन्दर्भ
=======

1. ↑  Department of Economic and Social Affairs Population Division (2009) World Population Prospects, Table A.1. United Nations. (Report).
2. ↑  "Demands for Grants and Appropriations 2012-13" (PDF). *Ministry of Home Affairs*. मूल (PDF) से 2013-02-24 को पुरालेखित. अभिगमन तिथि 2014-03-20.
3. ↑  "Bangladesh Police official website". *Bangladesh Police*. मूल से 17 मई 2019 को पुरालेखित. अभिगमन तिथि 2019-01-12.
4. ↑  "Innocent must not face torture, harassment". *The Daily Star*. 2019-02-05. मूल से 27 अप्रैल 2019 को पुरालेखित. अभिगमन तिथि 2019-02-07.
**सजाह बिन्त अल हारिस बिन सुयद** (अरबी: سجاح بنت الحارث بن سويد, फ्लोरिट 630s CE) बनू तग़लिब के गोत्र से, एक अरब ईसाई थीं जो अपने कबीले से सबसे पहले थीं; तब अरब जनजातियों के भीतर एक विभाजन पैदा हुआ और अंत में बनू हनीफा ने बचाव किया। सजाह लोगों की एक श्रृंखला (उनके भावी पति सहित) में से एक थे जिन्होंने 7 वीं शताब्दी के अरब में पैग़म्बर होने का दावा किया था और शुरुआती इस्लामिक काल में रिद्दा युद्ध
के दौरान पैग़म्बर होने का दावा करने वाली एकमात्र महिला भी थीं। उनके पिता, अल-हारिस, इराक के बानू तग़लिब जनजाति के थे।

इतिहास
------

एपोस्टैसी के युद्धों के दौरान जो मुहम्मद की मृत्यु के बाद उभरा था, सजाह ने घोषणा की कि वह यह जानने के बाद एक पैग़म्बर थी कि मुसलमा और तुलेहा ने भविष्यवक्ता घोषित किया था। पैग़म्बर होने का दावा करने से पहले, सज़ाह की एक ख्याति थी। इसके बाद, मदीना में मार्च करने के लिए 4,000 लोग उसके आसपास इकट्ठा हुए। अन्य लोग मदीना के खिलाफ उसके साथ जुड़ गए। हालाँकि, मदीना पर उसके नियोजित हमले को बंद कर दिया गया था, जब उसे पता चला कि ख़ालिद बिन वलीद की सेना ने तुलेहा अल-असदी (एक अन्य स्व-घोषित पैगंबर) को हराया था। इसके बाद, उसने ख़ालिद बिन वलीद की धमकी का विरोध करने के लिए मुसेलीमा के साथ सहयोग मांगा। शुरुआत में आपसी समझ मुसेलीमा के साथ पहुँची। हालाँकि, बाद में सजाह ने मुसलीम से शादी कर ली और अपने स्व-घोषित पैगम्बर को स्वीकार कर लिया। इसके बाद खालिद ने साजाह के आसपास के शेष विद्रोही तत्वों को कुचल दिया, और फिर मुसेलीमा को कुचलने के लिए आगे बढ़ा। यममा की लड़ाई के बाद जहाँ मुसेलीमा की मौत हुई, सजाह इस्लाम में परिवर्तित हो गई।

यह भी देखें
-----------

* ख़लीफ़ा
* इस्लाम का उदय
* हिंद बिंत उतबाह
* द सेटेनिक वर्सेज़
* लैला बिन्त अल-मिन्हाल
* इस्लाम से पहले का अरब

सन्दर्भ
-------

1. ↑  "पैगंबर मुहम्मद के वक़्त और भी कई लोगों ने पैगंबरी पर दावा कर रखा था". मूल से 17 सितंबर 2021 को पुरालेखित. अभिगमन तिथि 30 अगस्त 2020.
2. ↑  Kister, M. J. (2002). "The Struggle Against Musaylima and the Conquest of Yamama". *Jerusalem Studies in Arabic and Islam*. **27**: 1–56 [p. 23]. आइ॰एस॰एस॰एन॰ 0334-4118.
3. ↑  "पैगंबर मुहम्मद के वक़्त का वो दूसरा पैगंबर, जो काबे की तरफ मुंह कर के नमाज़ पढ़ने को मूर्तिपूजा कहता था".

बाहरी कड़ियाँ
-------------
**फ्रासत अली मुगल** (जन्म 31 जुलाई 1949) केन्या के एक क्रिकेट खिलाड़ी थे, जो पूर्वी अफ्रीकी क्रिकेट टीम के लिए खेलते थे। उन्होंने न्यूजीलैंड के खिलाफ पूर्वी अफ्रीका के शुरुआती एक दिवसीय अंतर्राष्ट्रीय मैच में, 1975 विश्व कप के अपने पहले मैच में खेला था। उस मैच में, उन्होंने 45 का स्कोर बनाया, जो पूर्वी अफ्रीकी क्रिकेट टीम के किसी भी खिलाड़ी द्वारा बनाया गया सबसे ज्यादा था। उन्होंने अपने मध्यम तेज गेंदबाजों के साथ कभी विकेट नहीं लिया। वह टीम के जाने-माने खिलाड़ियों में से एक हैं और वर्तमान में ग्रेट ब्रिटेन, लंदन में रहते हैं, जहाँ वे एक युवा टीम का भी प्रशिक्षण ले रहे हैं।

फरासत अली पहले ऐसे खिलाड़ी थे जिन्होंने बल्लेबाजी के साथ-साथ एक ही एकदिवसीय मैच में भी गेंदबाजी की थी, जब उन्होंने 1975 में ईस्ट अफ्रीका के लिए आईसीसी क्रिकेट विश्व कप में किया था।

सन्दर्भ
-------

1. ↑  "Kenya's Greatest Cricket Club of the 60's and 80's". *Coastweek*. 2020. मूल से 23 अक्तूबर 2020 को पुरालेखित. अभिगमन तिथि 21 October 2020.
2. ↑  "Records | One-Day Internationals | All-round records | Opening the batting and bowling in the same match | ESPN Cricinfo". *Cricinfo*. अभिगमन तिथि 2017-02-17.
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

शेख सलीम चिश्ती की समाधि।
शेख सलीम चिश्ती की समाधि भारत के आगरा जिले में नगर से 35 किलो मीटर दूर फतेहपुर सीकरी शहर में, ज़नाना रौजा के निकट, दक्षिण में बुलन्द दरवाजे़ की ओर मुख किये हुये, जामी मस्जिद की भीतर स्थित है। शेख सलीम चिश्ती एक सूफी संत थे उन्होंने अकबर और उसके बेटे को आशीर्वाद दिया था कि भविष्य में सलीम, जहांगीर के नाम से पहचाना जाएगा। जून १५७३ में अकबर ने गुजरात विजय के साथ इस क्षेत्र को भी जीत लिया तो इसका नाम फतेहपुर सीकरी रखा गया और अकबर ने इस समाधि का निर्माण संत के सम्मान में वर्ष 15८० और 15८१ के बीच करवाया। आज यह समाधि वास्तुकला और धर्म निरपेक्षता का अनुपम उदाहरण है जहाँ इसके दर्शनार्थ विभिन्न समुदायों के लोग आते हैं।

वास्तुशिल्प
-----------

समाधि लगभग १ मीटर ऊँचे मंच पर निर्मित है जिसका प्रवेश द्वार पांच सीढ़ी ऊपर है। मुख्यद्वार पर चार खंभे हैं जिनसे पारंपरिक गुजराती शैली के अत्यंत कलात्मक सर्पाकार शिल्प ऊपर जाते हुए छत को सहारा देते हैं। इनके बीच निर्मित जाली में ज्यामितीय आकारों के साथ बेलबूटों की आकर्षक नक्काशी है। खंभों के नीचे के भाग घंटे की भांति लंबाकार हैं जबकि ऊपरी सिरे पर अर्धचक्र बनाया गया है। मुख्य समाधि के चारो ओर संगमरमर की जाली लगाई गई है, जो बारीक काम के कारण देखने में हाथीदांत के समान लगती है। समाधि अर्द्ध गोलाकार गुंबद वाले मुख्य कक्ष में स्थित है जिसकी अष्टकोमी कुर्सी काले और पीले रंग के मोजै़क संगमरमर से बनी है। इस पर एक आबनूस छत्र संलग्न है, जो आमतौर पर हरे कपड़े का होता है। मुख्य कक्ष का दरवाजा़ जटिल अराबेस्क आधार पर बना है और इस पर कुरान से छंद लिखे गये हैं।

सन्दर्भ
-------

1. ↑  "मोहब्बत की इबादत होती है जहां" (एचटीएमएल). भास्कर. मूल से 25 अप्रैल 2009 को पुरालेखित. अभिगमन तिथि ५ मई २००९. `|access-date=` में तिथि प्राचल का मान जाँचें (मदद)
2. ↑  "टोंब ऑफ़ सलीम चिश्ती" (एचटीएम). टूरिज्म वेब इंडिया. अभिगमन तिथि ५ मई २००९. `|access-date=` में तिथि प्राचल का मान जाँचें (मदद)
Angelo Gambiglioni, *De re iudicata*, 1579
**पूर्वन्याय** या **प्रांन्याय** (प्राक् + न्याय ; लैटिन: Res judicata) न्याय का एक सिद्धान्त है जिसके अनुसार यदि किसी विषय पर अन्तिम निर्णय दिया जा चुका है (और जिसमें आगे अपील नहीं किया जा सकता) तो यह मामला फिर से उसी न्यायालय या किसी दूसरे न्यायालय में नहीं उठाया जा सकता। अर्थात् प्रांन्याय के सिद्धान्त का उपयोग करते हुए न्यायालय ऐसे मामलों को पुनः उठाने से रोक देगा।

धारा 11 के अनुसार यदि कोई व्यक्तई एक ही वाद के कारण के लिए दोबारा परेशान नही किया जा सकता, और राज्य सरकार का कर्तव्य है की वह देखे की मुकदमेबआजी को लम्बा न खीचा जाये, अपितु उसे समाप्त किया जाना चाहिए।

प्राचीन भारतीय न्यायप्रणाली और प्राङ्न्याय
------------------------------------------

बृहस्पति स्मृति में प्राङ्न्याय के विषय में विशद चर्चा है। 

उदाहरण
* *प्राङ्न्याये कारणोक्तौ च प्रत्यर्थी निर्दिशेत्क्रियाम् ।*

*मिथ्योक्तौ पूर्ववादी तु प्रतिपत्तौ न संभवेत् ।। १,३.१३ ।।*
* *आचारेणावसन्नोऽपि पुनर्लेखयते यदि ।*

*स विनेयो जितः पूर्वं प्राङ्न्यायस्तु स उच्यते ।। १,३.२१ ।।* 
* *प्राङ्न्यायकरणे तथ्यं श्लाघ्यं सद्भिरुदाहृतम् ।*

*विपरीतं अधर्म्यं स्यात्प्रत्यर्थी हानिं आप्नुयात् ।। १,३.२४ ।।*

इन्हें भी देखें
---------------

* पूर्वनिर्णय (precedent)

बाहरी कड़ियाँ
-------------

* **पूर्व-न्याय** – सिविल प्रक्रिया संहिता 1908

सन्दर्भ
-------

1. ↑  बृहस्पतिस्मृतिः/उत्तरम्
प्राकृतिक संख्याओं से गणना की सकती है। उदाहरण: (ऊपर से नीचे की ओर) एक सेब, दो सेब, तीन सेब, ...
गणित में 1,2,3,... इत्यादि संख्याओं को **प्राकृतिक संख्याएँ** (अंग्रेज़ी: natural numbers) कहते हैं। ये संख्याएँ वस्तुओं को गिनने ("मेज पर 5 किताबें हैं") अथवा क्रम में रखने ("मैंने स्पर्धा में 6वाँ स्थान पाया") के लिए प्रयुक्त होती हैं।

प्राकृतिक संख्याओं के जो गुणस्वभाव भाज्यता से संबंधित हैं।

उनका अध्ययन संख्या सिद्धांत में होता हैं। उदाहरण: अभाज्य संख्याओं का बंटन। विभाजन प्रगणना इत्यादि गणना तथा क्रमीकरण संबंधी समस्याओं का अध्ययन क्रमचय-संचय में किया जाता है।

कुछ लेखक शून्य को भी प्राकृतिक संख्याओं के समुच्चय में गिनते हैं, लेकिन अधिकतर लेखक केवल 1, 2, 3, ... इत्यादि धन संख्याओं को प्राकृतिक संख्याएँ बताते हैं।

प्ररूपण
-------

गणितज्ञ प्राकृतिक संख्याओं के समुच्चय को **N** अथवा {\displaystyle \mathbb {N} } (ब्लॅकबोर्ड बोल्ड का N, यूनिकोड में ℕ) से दर्शाते हैं। यह समुच्चय गणनीय तथा अपरिमित है, अर्थात् इसकी गणन संख्या अलिफ़-शून्य {\displaystyle (\aleph \_{0})} है।

0 को इस समुच्चय में समाविष्ट किया जा रहा है या नहीं, ये स्पष्ट करने के लिए कभी कभी एक सुपरस्क्रिप्ट या सबस्क्रिप्ट लगा दिया जाता है, जैसे:

{\displaystyle \mathbb {N} ^{0}=\mathbb {N} \_{0}=\{0,1,2,\ldots \}}
{\displaystyle \mathbb {N} ^{\*}=\mathbb {N} ^{+}=\mathbb {N} \_{1}=\mathbb {N} \_{>0}=\{1,2,\ldots \}.}
0 को प्राकृतिक संख्याओं में न गिनने वाले कुछ लेखक अऋण संख्याओं के समुच्चय {0, 1, 2, 3, ...} को **W** से दर्शाते हैं। अन्य लेखक धन संख्याओं को स्क्रिप्ट P {\displaystyle ({\mathcal {P}})} से, शून्य के स्क्रिप्ट Z {\displaystyle ({\mathcal {Z}})} से और ऋण संख्याओं को स्क्रिप्ट N {\displaystyle ({\mathcal {N}})} से दर्शाते हैं।

समुच्चय सिद्धांतकार अक्सर अऋण संख्याओं को यूनानी अक्षर छोटे ओमेगा {\displaystyle (\omega )} से दर्शाते हैं।

| * दे
* वा
* सं
संख्या सिद्धान्त |
| --- |
| बीजगणितीय संख्या सिद्धान्त  ·  विश्लेषी संख्या सिद्धान्त  ·  ज्यामितीय संख्या सिद्धान्त  ·  अभिकलनी संख्या सिद्धान्त  ·  प्रागनुभविक संख्या सिद्धांत  ·  संचयात्मक संख्या सिद्धांत  ·  Arithmetic geometry  ·  Arithmetic topology  ·  Arithmetic dynamics |
| संख्या  ·  प्राकृतिक संख्या  ·  अभाज्य संख्या  ·  परिमेय संख्या  ·  अपरिमेय संख्या  ·  बीजीय संख्या  ·  प्रागनुभविक संख्या  ·  p-adic number  ·  अङ्कगणित  ·  मॉड्युलर गणित  ·  अंकगणितीय फलन |
| द्विघाती समघात  ·  मापांक रूप  ·  L-फलन  ·  डायोफैंटीय समीकरण  ·  डायोफैंटीय सन्निकटन  ·  सतत भिन्न |
| List of recreational number theory topics  ·  List of number theory topics |
**अफगानिस्तान इस्लामी अमीरात** (अंग्रेजी: The Islamic Emirate of Afghanistan, पश्तो: د افغانستان اسلامي امارت‎, दरी: امارت اسلامی افغانستان‎) एक अ-मान्यता प्राप्त इस्लामी राज्य है। जिसे प्रथम बार सितम्बर 1996 में तालिबान द्वारा स्थापित किया गया था, जो एक देवबन्दी इस्लामी आतंकवादी संगठन है जिसने पहली बार काबुल के 1996 के पतन के बाद अफगानिस्तान पर अपना शासन आरम्भ किया था। यह संगठन वर्ष 2001 तक सत्ता में रहा, तत्पश्चात संयुक्त राज्य अमेरिका के नेतृत्व वाले सैन्य गठबन्धन ने इस सरकार को गिरा दिया। 20 वर्षों के पश्चात तालिबान ने सत्ता में वापसी की और काबुल के 2021 के पतन के बाद इस्लामी अमीरात को पुनः स्थापित करने की घोषणा की और तब से देश के अधिकांश हिस्सों पर उसका वास्तविक नियन्त्रण है।

यह भी देखिए
-----------

* अफ़ग़ानिस्तान के युद्ध
* ग़ की ध्वनी

सन्दर्भ
-------

1. ↑  "घोषणा: तालिबान ने किया अफगानिस्तान के इस्लामिक अमीरात के गठन का एलान, कहा- ये देश नहीं बनेगा लोकतंत्र". अमर उजाला. अभिगमन तिथि 21 अगस्त 2021.
2. ↑  "घोषणा: तालिबान ने किया अफगानिस्तान के इस्लामिक अमीरात के गठन का एलान, कहा- ये देश नहीं बनेगा लोकतंत्र". टीवी 9. अभिगमन तिथि 21 अगस्त 2021.


| * दे
* वा
* सं
इस्लामी गणराज्य |
| --- |
| 

|  |  |  |  |  |  |
| --- | --- | --- | --- | --- | --- |
|     | 
 अफ़ग़ानिस्तान
 | 
 ईरान
 | 
 मॉरीतानिया
 | 
 पाकिस्तान
 | 
 गैम्बिया
 |

 |